越调・寨儿令早春湖游
作者：赵善庆
朝代：元

paragraphs: 景物新，艳晨昏，山气张天成绿云。
画舫红裙，紫陌游人，香软马蹄尘。
棹涟漪水皱罗纹，破韶华桃露朱唇。
湖风肥柳线，堤雨厚莎茵。
春，又早二三分。
春情愁冉冉，病恹恹，红窗睡起不甚タ。
墨淡眉尖，风冷牙签，象管怕重拈。
倦梳云懒对妆奁，怕愁春不卷珠帘。
落红堆翠径，飞絮拥雕檐。
嫌，楼外雨帘纤。
泊潭洲忆旧游，叹迟留，情似汉江不断头。
暮霭西收，楚水东流，烟草替人愁。
鹭分沙接岸沧州，鱼惊饵晒网轻舟。
风闲沽酒旆，月淡挂帘钩。
秋，尽在雁边楼。
美妓舞态轻，曲声清，生香玉骨粉扌若成。
娇眼珠星，指甲春冰，云鬓剪鸦翎。
记沉香火里调笙，忆砑罗裙上弹筝。
轻颦欺燕燕，浅笑妒莺莺。
挣，那更性胡伶。